**Tájékoztatás a MANK Nonprofit Kft. Alkotóházainak igénybevételéről**

A Kormány a 194/2021. (IV. 26.) Korm. rendeletben döntött a védelmi intézkedések enyhítéséről, ennek megfelelően az Alkotóházak igénybevételéről az alábbi tájékoztatást adom:

1. Az **MMP tag**ságát igazolni tudó művész **munkavégzés céljából** (azaz üzleti célból) az Alkotóházak szálláshely szolgáltatását a 484/2020. (XI. 20.) Korm. rendeletre figyelemmel oly módon veheti igénybe, hogy a munkavégzési célt a mellékelt nyilatkozat esetenkénti kitöltésével és aláírásával tanúsítja.
2. A szálláshely szolgáltatást **pihenés céljából** igénybe vevő **MMP tag** és az **MMP tag nagykorú hozzátartozója** csak akkor vehetik igénybe a szálláshely szolgáltatást, ha védettségi igazolvánnyal rendelkeznek. A hozzátartozóval történő érkezés a szálláshely szolgáltatás pihenés céljából történő igénybevételének minősül.
3. A **nagykorú nem MMP tagok** kizárólag akkor vehetik igénybe az Alkotóházak szálláshely szolgáltatását, ha védettségi igazolvánnyal rendelkeznek.
4. **Kiskorú személy** csak abban az esetben helyezhető el az Alkotóházakban, ha védettségi igazolvánnyal rendelkező nagykorú felügyelete alatt áll.
5. A személyi igazolvánnyal, vagy útlevéllel együtt érvényes védettségi igazolvány hitelességét, a használatára vonatkozó jogosultságot az Alkotóházak erre jogosult munkatársai ellenőrzik. Amennyiben a védettségi igazolvány hitelességét, a használatára vonatkozó jogosultságot illetően bármilyen kétség, gyanú merül fel, akkor a szálláshely szolgáltatás igénybevételét a MANK Nonprofit Kft. megtagadja.

Mindannyiunk biztonsága érdekében kérem, hogy a fenti szabályokat szíveskedjenek maradéktalanul betartani és betartatni!

**Tardy-Molnár Anna** **ügyvezető**

**MANK Nonprofit Kft.**